**Program Alpský priestor**

**Alpine Space Programme**

Program je zameraný na medzištátnu spoluprácu zameranú na oblasť Álp. Teritoriálne je zameraný na územie siedmich štátov, kde zasahuje alpský masív: Rakúsko, Francúzsko, Nemecko, Taliansko, Lichtenštajnsko, Slovinsko, Švajčiarsko.

**V súčasnosti sa pripravuje pokračovanie programu pre obdobie 2014 – 2020.**

**Program bude mať tri nasledujúce prioritné oblasti:**

1. Inovatívny alpský priestor

2. Nízkouhlíkový alpský priestor

3. Priestor priaznivý pre život

**Oprávnený žiadatelia:**

- výskumné inštitúty, inovačné centrá a klastre

- podporné centrá pre podnikateľov, inštitúcie na transfer technológií

- obchodné komory, spoločné organizácie podnikov

- národní, regionálni a miestni politickí predstavitelia a inštitúcie zaoberajúce sa podporou malých a stredných podnikov

- poskytovatelia sociálnych služieb

- univerzity a vzdelávacie organizácie

- iné organizácie občianskej spoločnosti (mimovládne)

- dodávatelia energie (súkromní aj verejní)

- developerské spoločnosti a prevádzkovatelia dopravných informačných systémov

- súkromní a verejné prevádzkovatelia dopravy a operátori v logistike

**V rámci prvej priority budú podporené projekty v súlade s týmito špecifickými prioritami:**

- zlepšenie rámcových podmienok pre inovácie v alpskom priestore

- zvýšenie kapacity pre služby vo verejnom záujme v meniacej sa spoločnosti

- inovatívne riadenie spravodlivej súťaže, lepšia koordinácia a zdieľanie zodpovednosti

**V rámci druhej priority budú podporené projekty v týchto špecifických oblastiach podpory:**

- vytvorenie nadnárodných integrovaných nástrojov na podporu nízko uhlíkového prístupu

- podpora nízko uhlíkovej mobility a dopravných riešení

**Tretia prioritná oblasť sa zameria na udržateľné využívanie kultúrneho a prírodného bohatstva alpského priestoru.**

**Program mal v rokoch 2007 - 2013 tri prioritné oblasti:**

**1. Konkurencieschopnosť a príťažlivosť regiónu**



Prioritná oblasť je zameraná na prekonávanie niektorých ekonomických a geografických obmedzení alebo nevýhod regiónu v porovnaní s inými regiónmi. Cieľom je:


- posilnenie inovačných kapacít malých a stredných podnikov, vytváranie adekvátnych podmienok pre rozvoj a posilnenie stabilnej spolupráce medzi výskumno-vývojovými organizáciami a podnikateľskou sférou

- podpora potenciálnych oblastí rozvoja založených na tradičných remeslách a kultúrnom dedičstve

- posilnenie úlohy mestských oblastí ako motorov udržateľného rozvoja

- posilnenie spolupráce medzi mestskými a vidieckymi oblasťami

**2. Dopravná dostupnosť a prepojenosť**



Alpská oblasť je tranzitná oblasť, no zároveň má mnoho nevýhod z hľadiska dopravnej dostupnosti vzhľadom na charakter krajiny. Táto prioritná oblasť sa zameriava na:

- zabezpečenie rovnakého prístupu k verejným službám a infraštruktúre pre oblasť služieb, dopravy, informácií a vzdelávania


- podpora a rozvoj existujúcej infraštruktúry s cieľom optimalizovať ju a eliminovať environmentálne dopady budovania novej infraštruktúry

- posilnenie prepojenosti a polycentrického charakteru územného rozvoja ako základu vedomostnej a informačnej spoločnosti

- podpora udržateľných a inovačných riešení v oblasti mobility

- znižovanie environmnetálnych dopadov dopravy (hlavne tranzitnej) v regióne Álp

**3. Životné prostredie a predchádzanie environmentálnym rizikám**



Prioritná oblasť je zameraná na ochranu prírodného a kultúrneho dedičstva v alpskej oblasti s nasledujúcimi cieľmi:

- podpora spolupráce v oblasti ochrany životného prostredia

- stimulovanie integrovaného prístupu k zachovaniu a starostlivosti prírodných zdrojov a kultúry

- stimulovanie rozvoja efektívneho využívania prírodných zdrojov s ohľadom na vodu, energiu, záber pôdy, prírodné suroviny apod.

- vysporiadanie sa so zmenou klímy

- predpovedanie, predvídanie a riadenie dopadov prírodných a technologických rizík

**Viac informácií:**

<http://www.alpine-space.eu/about-the-programme/programme-in-short/>

verejne sprístupnené dielo MEDIA COELI ® podmienky: [www.mediacoeli.sk](http://www.mediacoeli.sk/detail-29-mediacoeli_Licenčná_dohoda_na_verejne_sprístupnené_diela_MEDIA_COELI_®.html)

Váš konzultant: